«Արմենպրես»-ի մամուլի սրահում լրագրողների հետ հանդիպման ժամանակ Դավթյանը, մասնավորապես, փաստեց. «Մենք չունենք այն պայմանները, որոնք կան աշխարհի առաջնությանը: Ինչ-որ չափով տխուր եմ, ինչ-որ չափով ուրախ, քանի որ եզրափակիչներում միշտ լավ եմ հանդես եկել, սակայն այս անգամ այդքան էլ հաջող չէր: Մի քիչ փորձի պակաս կար աշխարհի առաջնությունում: Ես առաջին անգամն էի կատարում հենացատկի այդ վարժությունը, քանի որ Օլիմպիական խաղերից հետո փոխել էի ամբողջ ծրագիրս»: